
PRIMAR

Nr.  1820  din  21.02.2023
REFERAT DE APROBARE 
la proiectul de hotărâre privind aprobarea Regulamentului de vânzare a locuințelor pentru tineri destinate închirierii, construite și date în exploatare prin programele derulate de Agenția Națională pentru Locuințe (A.N.L.)
Prezentul referat de aprobare are la bază prevederile art. 6, alin (3), art. 30, alin.(1) și (2) din Legea  nr. 24/2000, privind normele de tehnică legislativă pentru elaborarea actelor normative, republicată, cu modificările și completarile ulterioare, reprezentând instrumentul de prezentare și motivare a  proiectului  de hotărâre privind aprobarea Regulamentului de vânzare a locuințelor pentru tineri destinate închirierii, construite și date în exploatare prin programele derulate de Agenția Națională pentru Locuințe (A.N.L.).
Motivul inițierii acestui proiect de hotărâre îl constituie: 
· modificările legislative apărute în perioada care a trecut de la aprobarea prin  H.C.L. nr. 230 din 23.11.2021 a Regulamentului de vânzare a locuințelor pentru tineri destinate închirierii, construite și date în exploatare prin programele derulate de Agenția Națională pentru Locuințe (A.N.L.), până în prezent;
· faptul că în acest moment sunt înregistrate la nivelul U.A.T. Marghita cereri de cumpărare a locuinţelor de tip A.N.L. pentru tineri;
· prevederile art. 129 alin (2) , lit. „d” și alin (7) , lit. „q” din OUG  57/2019 - Codul administrativ, cu modificările și completările ulterioare;
Față de cele de mai sus, vă rog să analizați proiectul de hotărâre în vederea adoptării unei hotărâri a consiliului local privind aprobarea Regulamentului de vânzare a locuințelor pentru tineri destinate închirierii, construite și date în exploatare prin programele derulate de Agenția Națională pentru Locuințe (A.N.L.).   

